《江月晃重山 雪月下赏梅花》
清代·周贻繁

已是黄昏院落，还疑旭日帘栊。一轮高映玉壶中。

惊鸿影，宛若一檐东。

冷浸雕阑独倚，香盈碧斝谁同。尘氛净绝意交融。

清寒味，无处著春风。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。